0378.xml
نیا سال تبدیلی کا سال ثابت ہوگا،امریکی ٹی وی سیریل میں مرکزی کردار ادا کروں گی، پریانکا چوپڑا
ممبئی ۔19دسمبر (اے پی پی) بالی وڈ اداکارہ پریانکا چوپڑا نے کہا کہ سال 2015ء ان کیلئے تبدیلی کا سال ثابت ہوگا۔انہوں نے کہا کہ وہ امریکی پروڈکشن ہاؤس اے بی سی کی ٹی وی سیریل میں مرکزی کردار ادا کریں گی ، اس کے لئے انھوں نے اے بی سی کے ساتھ معاہدہ پر دستخط کر دیئے ہیں۔ پریانکا چوپڑا نے اپنے انٹرویو میں کہا کہ وہ امید کرتی ہیں کہ آئندہ سال 2015ء ان کیلئے تبدیلی کا سال ثابت ہوگا۔ وہ آئندہ سال کچھ دلچسپ کرنے کی منصوبہ بندی کر رہی ہیں ۔انہوں نے اپنا پروڈکشن ہاؤس بھی کھول لیا ہے وہ سال 2015ء میں اپنے کام کے انداز ، اپنی موسیقی میں دلچسپ تبدیلیاں لائیں گی جو یقیناً مداحوں کو پسند آئیں گی۔ اداکارہ نے حال میں میگزین لانچ کیا ہے جس کے سرورق کی وہ خود زینت بنیں ہیں۔ اداکارہ کی آئندہ سال 2015ء میں ریلیز ہونیوالی فلموں میں ’’ دل دھڑکنے دو‘‘ باجی راؤ مستانی ‘‘ اور ’’ مادام جی ‘‘ شامل ہیں ۔ ان فلموں کی عکسبندی جلد ہی مکمل کر لی جائیگی۔یاد رہے کہ اے بی سی کی مشہور ٹی وی سیریلز میں گرے اٹانومی ،سکینڈل اور ماڈرن فیملی شامل ہیں۔
APP
19.12.14
0378p.xml
نیا برس میرے لئے کامیابیاں لائے گا ،پریانکا چوپڑا
ممبئی(وقت نیوز) بالی وڈ کی اداکارہ پریانکا پرنکا چوپڑا کا کہنا ہے کہ نیا برس میرے لئے کامیابیاں لائے گا ۔انہوں نے انڈوایشین نیوز سروس سے انٹر ویا میں کہا کہ نیا برس میرے لئے کامیابیاں لائے گا ۔میں بہت سے پراجیکٹس کر رہی ہوں جس میں ’’دل دھڑکنے دو‘‘،’’باجی راؤمستانی‘‘،’’میڈم جی‘‘ کر رہی ہوں ۔میں اگلے برس بہت سے دلچسپ کام کرنا چاہتی ہوں لیکن ابھی اس بارے میں نہیں بتاؤں گی۔تاہم یہ ضرور ہے کہ نیا برس میرے لئے کامیابیاں لائے گا ۔’’میری کوم‘‘نے میری شہرت میں اضافہ کیا ہے۔میں نے اے بی سی ٹی وی سٹوڈیو سے ایک سال کا معاہدہ کیا ہے۔یہ میرا کامیابی کی طرف نیا قدم ہے۔میں ان ٹی وی پر بھی نظر آؤں گی۔’’کرش تھری‘‘،’’برفی‘‘ میری بہترین فلمیں ہیں ۔انہوں نے پروڈکشن کے میدان میں قدم رکھنے کے بارے میں کہا کہ یہ بہت مشکل میدان ہے۔تاہم اس میدان میں نام کمانا چاہتی ہوں اسی وجہ سے قدم رکھا۔میں سمجھتی ہیں کہ انسان کی چھو ٹی چھوٹی خواہشات پوری ہونا ضروری ہیں کیونکہ بڑی خواہش کو پورا کرنے میں تو کافی وقت لگ جاتا ہے۔میں فلم اور ذاتی زندگی میں توازن رکھتی ہوں اسی وجہ سے کامیابی کی منازل طے کر رہی ہوں ۔انہوں نے کہا کہ ہر سال بھارتی فلمی صنعت کو پائریسی کی وجہ سے لاکھوں ڈالر کا نقصان ہورہاہے۔انہوں نے کہا کہ جب اس جرم کی بات ہوتی ہے تو انڈیا ایسا کرنے والے دنیا کے پہلے دس ممالک میں اول نمبر پر آتا ہے۔
daily_waqt
20.12.14